POZIV
na sudjelovanje u savjetovanju s javnošću o
NACRTU PRIJEDLOGA ODLUKE O IZMJENAMA I DOPUNAMA ODLUKE O JAVNIM PRIZNANJIMA ZADARSKE ŽUPANIJE


PRAVNI TEMELJ:  
Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20) na temelju članka 8. stavka 2. propisuje kako jedinice lokalne i područne (regionalne) samouprave statutom podrobnije uređuju samoupravni djelokrug, obilježja, javna priznanja, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz djelokruga, mjesna samouprava, ustrojstvo i rad javnih službi, oblike suradnje jedinica lokalne, odnosno područne (regionalne) samouprave te druga pitanja od važnosti za ostvarivanje prava i obveza.

Statut Zadarske županije („Službeni glasnik Zadarske županije“ broj 10/26) u članku 10. stavku 2. ovlašćuje župana Zadarske županije za dodjeljivanje Grba župana Zadarske županije, dok je člankom 12. stavkom 2. točki 3. propisano kako Skupština donosi opće akte i druge odluke kojima se uređuju pitanja iz samoupravnog djelokruga Županije.

OBRAZLOŽENJE:  
Zadarska županija donijela je Odluku o javnim priznanjima Zadarske županije („Službeni glasnik Zadarske županije“ broj 5/20) kojom se uređuje vrsta javnih priznanja Zadarske županije uvjeti za njihovu dodjelu te postupak predlaganja i način dodjele javnih priznanja.

Statutom Zadarske županije („Službeni glasnik Zadarske županije“ broj 10/26) dana je ovlast županu Zadarske županije za dodjeljivanje Grba župana Zadarske županije.

Slijedom navedenoga, ukazala se potreba za izmjenama i dopunama označene Odluke o javnim priznanjima u svrhu inkorporiranja navedene ovlasti župana kao posebnog javnog priznanje, u istu.

Organizator i nositelj postupka savjetovanja je Upravni odjel za pravne i zajedničke poslove Zadarske županije.

Postupak savjetovanja provest će se u razdoblju od 6. studenoga 2026. godine do 6. prosinca 2026. godine.

Nakon provedenog savjetovanja s javnošću i prihvaćanja odnosno neprihvaćanja prijedloga predstavnika zainteresirane javnosti Nacrt prijedloga odluke o izmjenama i dopunama Odluke
o javnim priznanjima Zadarske županije bit će upućen na donošenje Županijskoj skupštini Zadarske županije.

Pozivamo vas na sudjelovanje u postupku Savjetovanja, za koju potrebu Vam je na raspolaganju:

· Nacrt prijedloga odluke o izmjenama i dopunama Odluke o javnim priznanjima Zadarske županije 
· Obrazac za sudjelovanje u postupku savjetovanja s javnošću.

Svi zainteresirani svoje prijedloge, komentare i primjedbe mogu dostavljati u papirnatom ili elektronskom obliku putem priloženog Obrasca za sudjelovanje u postupku savjetovanja s javnošću.
Ispravno popunjene obrasce potrebno je dostaviti na adresu: Upravni odjel za pravne i zajedničke poslove Zadarske županije, Božidara Petranovića 8, 23000 Zadar ili na adresu elektroničke pošte: ikic@zadarska-zupanija.hr

Anonimni i uvredljivi komentari neće se uzimati u obzir.

O primjedbama i mišljenjima javnost će biti obaviještena objavom Izvješća o provedenom savjetovanju.


